[{"text_idx": "#000005", "text": "Coleg y Cymoedd yn agor darpariaeth arbenigol i athletwr benywaidd ar gyfer genethod ardal RhCT a Chaerffili"}, {"text_idx": "#000006", "text": "Mae cyfle i ferched lleol rhwng 14 ac 16 oed fanteisio ar y gorau sydd gan chwaraeon benywaidd i\u2019w gynnig, diolch i weithdai newydd sy\u2019n cael eu cynnal gan Goleg y Cymoedd."}, {"text_idx": "#000007", "text": "Y Gwanwyn hwn, mewn partneriaeth a\u0302 Phrifysgol De Cymru, mae Coleg y Cymoedd yn cynnal pum gweithdy hanner diwrnod pe\u0302l-rwyd a rygbi am ddim, wedi\u2019u hanelu at gyfranogwyr o bob safon, o ddechreuwyr i rai profiadol. Mae hyn yn estyniad o Academi Merched y Cymoedd, a bydd y sesiynau\u2019n rhoi cipolwg ar strategaethau hyfforddi penodol i ferched, ac yn rhoi profiad \u2018blasu\u2019 o\u2019r hyn sy\u2019n wych o blith darpariaethau\u2019r coleg."}, {"text_idx": "#000009", "text": "Cynhaliwyd y cyntaf o\u2019r pum sesiwn yn ystod mis Chwefror, a chyn pen dim roedd y sesiynau wedi eu llenwi i\u2019r ymylon. Mwynhaodd bron i 80 o gyfranogwyr garwse\u0301l o sgiliau rhyngweithiol yn cynnwys clinig cyflymder ac ystwythder, cyflwyniad i\u2019r gamp o\u2019u dewis, a chyflwyniad ar fanteision TASS."}, {"text_idx": "#000010", "text": "Mae TASS yn rhaglen sy\u2019n cael ei hariannu gan gyrff cenedlaethol rheoli chwaraeon i helpu athletwyr 16 oed a hy\u0302n i sefydlu cydbwysedd derbyniol rhwng eu haddysg a datblygiad chwaraeon. Nod y llwybr ydy canfod y goreuon o blith talent ifanc byd chwaraeon, a darganfod se\u0302r y dyfodol i\u2019r timau cenedlaethol a phroffesiynol."}, {"text_idx": "#000011", "text": "Yng Ngholeg y Cymoedd, mae dysgwyr TASS yn dilyn amserlen sy\u2019n rhoi blaenoriaeth i sefydlu cydbwysedd iach rhwng bywyd a gwaith, wrth i diwtoriaid roi ystyriaeth i ddedleins academaidd y myfyrwyr ochr yn ochr a\u0302\u2019u hymrwymiadau chwaraeon. Mae\u2019r dysgwyr yn derbyn eu hyfforddiant gyda\u2019i gilydd i adeiladu cymuned ar y maes chwarae ac oddi arno, gan gyfrannu at fora\u0302l y timau, a chefnogaeth cyfoedion o\u2019r un anian."}, {"text_idx": "#000012", "text": "Wrth so\u0302n am lwyddiant y sesiwn gyntaf, dywedodd Gavin Gallagher, Y Swyddog Hyb Rygbi a Llesiant: \u201cRoedd yn wych gweld merched o wahanol gefndiroedd \u2013 rhai ohonyn nhw heb erioed drafod pe\u0302l rygbi \u2013 yn dod ynghyd ar y diwedd yn deg ac yn cytuno bod rygbi yn rhywbeth y maen nhw\u2019n ei garu."}, {"text_idx": "#000013", "text": "Ychwanegodd: \u201cFe wnaethon ni sefydlu\u2019r sesiynau hyn ar gyfer merched o ysgolion a chlybiau cymunedol ar draws Rhondda Cynon Taf a Chaerffili, iddyn nhw brofi\u2019r cyfleusterau rhagorol sydd gan Goleg y Cymoedd i\u2019w cynnig."}, {"text_idx": "#000014", "text": "Yr hyn sy\u2019n dda am y sesiynau hyn ydy efallai y byddwch yn canfod rhywun a oedd yn caru\u2019r syniad o ymuno a\u0302 chwaraeon, ond bod diffyg darpariaeth, cefnogaeth, neu glybiau merched lleol wedi eu hatal rhag cymryd rhan. Mae Gweithdai Academi\u2019r Merched yn galluogi pawb i fwynhau camp maen nhw\u2019n dwlu arni, a dod yn rhan o rywbeth ehangach.\u201d"}, {"text_idx": "#000015", "text": "Mae modd cofrestru ar gyfer yr ail sesiwn nawr. Rhagwelir bydd y diwrnod yn cael ei gynnal ar Fawrth 7fed, 2023, a bydd y diwrnod yn cael ei neilltuo ar gyfer chwaraeon o ddewis y cyfranogwr, ac mae\u2019n agored i\u2019r rhai fynychodd yr un cyntaf, yn ogystal a\u0302\u2019r rhai na lwyddodd i gael tocynnau y tro hwnnw."}, {"text_idx": "#000016", "text": "Cydlynydd Campws ar gyfer Chwaraeon a Gwasanaethau Cyhoeddus a Phennaeth yr Academi Fenywaidd, Rachel Hughes: \u201cMae\u2019r gweithdai wedi\u2019u cynllunio\u2019n glyfar fel y gellir eu cymryd fel dilyniant o\u2019r un olaf, neu fel sesiynau ar eu pen eu hunain. Drwy hyn, mae cyfranogwyr yn cael profi rhywbeth newydd bob tro y byddan nhw\u2019n mynychu.\u201d"}, {"text_idx": "#000017", "text": "Wrth siarad am y gweithdai sydd i ddod, dywedodd Rachel: \u201cGall cyfranogwyr barhau i allu cymryd rhan mewn gweithdai cryfder a chyflyru ac elwa o ddadansoddiad fideo o\u2019u perfformiad corfforol."}, {"text_idx": "#000018", "text": "Bydd cyfle i\u2019r merched, eu hathrawon ysgol, neu rieni a gwarcheidwaid greu cyswllt uniongyrchol gyda ni i ateb unrhyw gwestiynau sydd ganddyn nhw, ac i holi am ymrestru yn y dyfodol.\u201d"}, {"text_idx": "#000023", "text": "Yr hyn y mae dysgwyr yn ei ddweud"}]